ลูกทุ่งไอดอล

ลูกทุ่งไอดอล เป็นรายการเรียลลิตีโชว์ประกวดร้องเพลงลูกทุ่ง เพื่อค้นหาศิลปินลูกทุ่งมืออาชีพคนใหม่ของวงการ ผลิตโดย เซ้นส์ เอนเตอร์เทนเมนท์ ออกอากาศวันอาทิตย์ เวลา 12:30 น. - 14:00 น. ทางช่อง 7HD

รูปแบบรายการ 
เป็นการแข่งขันประกวดร้องเพลง จากผู้เข้าแข่งขัน 100 คน (ซีซั่นที่ 4 มี 80 คน) จะต้องพิสูจน์ความสามารถของตนเองด้วยบททดสอบต่าง ๆ จากทางรายการ โดยจะคัดเลือกจนกระทั่งได้ผู้เข้าแข่งขันที่จะมีซิงเกิลเพลงเป็นของตนเองตามจำนวนที่รายการกำหนด และผู้ชนะจะได้รับตำแหน่งสุดยอดลูกทุ่งไอดอล พร้อมรับเงินรางวัล 1,000,000 บาท และถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (ซีซั่นที่ 1-3) หรือ 500,000 บาท (ออลสตาร์, ซีซั่นที่ 4)

พิธีกรและกรรมการ

ฤดูกาล

กระแสตอบรับ 
รายการลูกทุ่งไอดอลได้รับกระแสตอบรับในแง่ลบอยู่ระดับหนึ่งในช่วงก่อนเริ่มออกอากาศซีซั่นที่ 1 เนื่องจากหลังปล่อยมิวสิกวิดีโอของเพลงประจำรายการในซีซั่นที่ 1 ไป ก็ได้มีการกล่าวหาว่ารูปแบบรายการได้ลอกเลียนแบบมาจากรายการโปรดิวซ์ 101 และไม่ได้ซื้อลิขสิทธิ์จากเอ็มเน็ต แต่หลังถ่ายทำรายการเทปแรกเสร็จสิ้น ทางเซ้นส์ เอนเตอร์เทนเมนท์ ได้แถลงปฏิเสธข้อกล่าวหาดังกล่าว ลบมิวสิกวิดีโอที่เป็นต้นปัญหาออก และเตรียมดำเนินการฟ้องร้องผู้กล่าวหาในประเด็นดังกล่าวทุกคนในข้อหาหมิ่นประมาทภายใน 48 ชั่วโมงหลังการแถลงข่าว

อ้างอิง

รายการโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2562
เซ้นส์ เอนเตอร์เทนเมนท์
รายการโทรทัศน์ช่อง 7
รายการประกวดร้องเพลง
เพลงลูกทุ่ง